Document ID: 32011R0842

A BIZOTTSÁG 842/2011/EU VÉGREHAJTÁSI RENDELETE
2011. augusztus 19.
a közbeszerzési hirdetmények közzétételére használandó hirdetményminták létrehozásáról és az 1564/2005/EK rendelet hatályon kívül helyezéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az árubeszerzésre és az építési beruházásra irányuló közbeszerzési szerződések odaítélésével kapcsolatos jogorvoslati eljárás alkalmazására vonatkozó törvényi, rendeleti és közigazgatási rendelkezések összehangolásáról szóló, 1989. december 21-i 89/665/EGK tanácsi irányelvre (1) és különösen annak 3a. cikkére,
tekintettel a vízügyi, energiaipari, szállítási és távközlési ágazatokban működő vállalkozások beszerzési eljárásairól szóló közösségi szabályok alkalmazására vonatkozó törvényi, rendeleti és közigazgatási rendelkezések összehangolásáról szóló, 1992. február 25-i 92/13/EGK tanácsi irányelvre (2), és különösen annak 3a. cikkére,
tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (3), és különösen annak 44. cikke (1) és 63. cikke (1) bekezdésére,
tekintettel az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvre (4), és különösen annak 36. cikke (1), 58. cikke (2), 64. cikke (2) és 70. cikke (1) bekezdésére,
tekintettel a honvédelem és biztonság területén egyes építési beruházásra, árubeszerzésre és szolgáltatásnyújtásra irányuló, ajánlatkérő szervek vagy ajánlatkérők által odaítélt szerződések odaítélési eljárásainak összehangolásáról, valamint a 2004/17/EK és 2004/18/EK irányelv módosításáról szóló, 2009. július 13-i 2009/81/EK európai parlamenti és tanácsi irányelvre (5), és különösen annak 32. cikke (1) és 52. cikke (2) bekezdésére, valamint 64. cikkére,
a Közbeszerzési Szerződések Tanácsadó Bizottságával folytatott konzultációt követően,
mivel:
(1)
A 89/665/EGK és a 2004/18/EK irányelv előírja, hogy az árubeszerzésre, az építési beruházásra, valamint a szolgáltatásnyújtásra irányuló közbeszerzési eljárásokat közzé kell tenni az Európai Unió Hivatalos Lapjában. A közzétételhez használt hirdetményekben meg kell adni az említett irányelvek által előírt információkat.
(2)
A 92/13/EGK és a 2004/17/EK irányelv előírja, hogy a vízügyi, energiaipari, közlekedési és távközlési ágazat közbeszerzési eljárásait közzé kell tenni az Európai Unió Hivatalos Lapjában. A közzétételhez használt hirdetményekben meg kell adni az említett irányelvek által előírt információkat.
(3)
A 2009/81/EK irányelv előírja, hogy a honvédelem és biztonság területén egyes építési beruházásra, árubeszerzésre és szolgáltatásnyújtásra irányuló szerződések eljárásait közzé kell tenni az Európai Unió Hivatalos Lapjában. A közzétételhez használt hirdetményekben meg kell adni az említett irányelv által előírt információkat.
(4)
A közbeszerzési hirdetmények közzétételére használandó hirdetményminták létrehozásáról szóló, 2005. szeptember 7-i 1564/2005/EK bizottsági rendelet (6) megállapítja a 2004/17/EK, a 2004/18/EK, a 89/665/EGK és a 92/13/EGK irányelv által előírt hirdetményekhez kapcsolódó hirdetménymintákat.
(5)
A 2009/81/EK irányelvnek való megfelelés, valamint a 89/665/EGK, a 92/13/EGK, a 2004/17/EK és a 2004/18/EK irányelv maradéktalan érvényesülése érdekében ki kell igazítani és egészíteni az 1564/2005/EK rendelet mellékletében található hirdetménymintákat. A technológiai fejlődés figyelembevétele érdekében indokolt a hirdetményminták egyes részeinek naprakésszé tétele is. Tekintettel a szükséges módosítások számára és mértékére, az 1564/2005/EK rendeletet fel kell váltani.
(6)
Az e rendeletben előírt intézkedések összhangban vannak a bizottság véleményével,
ELFOGADTA EZT A RENDELETET:
1. cikk
Az ajánlatkérőknek a 2004/17/EK irányelv 41-44. és 63. cikkében említett hirdetményeknek az Európai Unió Hivatalos Lapjában való közzétételekor az e rendelet IV-IX., XII. és XIII. mellékletében megállapított hirdetménymintákat kell használniuk.
2. cikk
Az ajánlatkérőknek a 2004/18/EK irányelv 35., 36., 58., 64., 69. és 70. cikkében említett hirdetményeknek az Európai Unió Hivatalos Lapjában való közzétételekor az e rendelet I., II., III. és VIII-XIII. mellékletében megállapított hirdetménymintákat kell használniuk.
3. cikk
Az ajánlatkérőknek a 89/665/EGK irányelv 3a. cikkében és a 92/13/EGK irányelv 3a. cikkében említett hirdetménynek az Európai Unió Hivatalos Lapjában való közzétételekor az e rendelet XIV. mellékletében megállapított hirdetménymintát kell használniuk.
4. cikk
Az ajánlatkérőknek a 2009/81/EK irányelv 30., 32., 52., és 64. cikkében említett hirdetményeknek az Európai Unió Hivatalos Lapjában való közzétételekor az e rendelet XV-XVIII. mellékletében megállapított hirdetménymintákat kell használniuk.
5. cikk
Az 1564/2005/EK rendelet hatályát veszti.
6. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. augusztus 19-én.

Labels: 12
3